## TRAM d’Alacant va superar els 48.000 usuaris procedents de l’AVE Madrid-Alacant en 2023

*** Des de la inauguració del servici, el 18 de juny de 2013, han utilitzat conjuntament l’alta velocitat i el metropolità 646.053 passatgers
* L’acord entre FGV i Renfe permet als viatgers i viatgeres de l’AVE desplaçar-se sense pagar per la xarxa alacantina fins a Benidorm**

Els usuaris de l’AVE Madrid-Alacant que van viatjar l’any passat de manera gratuïta pel TRAM d’Alacant després d’arribar a la capital va arribar a la xifra de 48.294, la qual cosa va suposar una mitjana diària de 132 passatgers i de 4.024 al mes.

Esta mobilitat s’ha produït gràcies a l’acord aconseguit en el seu moment entre Ferrocarrils de la Generalitat Valenciana (FGV) i Renfe. Este conveni permet que les persones usuàries dels trens d’alta velocitat i llarga distància puguen utilitzar els servicis del tramvia i tren-TRAM fins a Benidorm.

Els mesos amb més moviment van ser els d’estiu. Juliol, amb 5.714 viatges, ocupa la primera posició; seguit d’agost, amb 5.229; juny, amb 4.339; i abril, amb 4.380 moviments.

En la classificació es va situar posteriorment setembre, amb 4.340; març, amb 4.086; gener, amb 3.665; octubre, amb 3.574; maig, amb 3.516; febrer, amb 3.383; desembre, amb 3.152; i novembre, amb 2.856 desplaçaments.

Des que es va inaugurar este servici fa ja més d’una dècada, el 18 de juny de 2013, han utilitzat conjuntament l’alta velocitat i el metropolità 646.053 passatgers i passatgeres.

L’objectiu d’este acord és facilitar l’enllaç entre els mitjans de transport que oferix Renfe i el TRAM d’Alacant perquè els viatgers i viatgeres de l’AVE puguen arribar a la seua destinació combinant els dos servicis de transport, igual que amb Rodalia. Els títols que habiliten el viatger i viatgera per a la utilització del servici combinat són els actuals de Renfe, per als trens de llarga distància i alta velocitat del corredor Madrid-Albacete-Alacant i el corredor mediterrani.

Per a la prestació del servici combinat, FGV va instal·lar màquines d’autovenda  i cancel·ladores en les estacions del TRAM d’Alacant que permeten l’emissió i cancel·lació del títol de viatge, bé mitjançant la lectura del codi de barres del títol de transport emés per Renfe.

**Connexió amb Benidorm**

El temps de trajecte entre Mercado, mentres l’estació de Luceros està en obres, i Benidorm és d’1 hora i 12 minuts i la freqüència de pas és d’un tren cada 30 minuts, des de les 5.41 hores i les 22.11 hores.

Entre Alacant i Benidorm el TRAM compta amb 30 parades o possibles destins per als viatgers de l’AVE, mentres que la connexió amb platja de Sant Joan a través de la línia 4 té 18 parades.

Fecha: 16/02/2024